રાજય કર્મચારી મહામંડળના અગ્રણીઓએ કર્મચારીઓના પડતર પ્રશ્નોના મામલે વિગત આપતા જણાવ્યુ હતું કે, ભારત સરકારના કર્મચારીઓને જુલાઇ-૨૦૧૮ થી બે ટકા લેખે મોંઘવારી ભથ્થાની ચૂકવણી થાય છે તો તેજ પ્રમાણે ગુજરાત રાજય સરકારના કર્મચારીઓને પણ સત્વરે બે ટકા મોંઘવારી ભથ્થાની ચૂકવણી કરાવવી જોઇએ. આ ઉપરાંત કેન્દ્ર સરકાર દ્વારા સાતમા પગારપંચના બાકી ભથ્થાઓની ચૂકવણી જેમાં એચઆરએ, શિક્ષણ, વાહન ભથ્થુ સહિત અન્ય ભથ્થાઓ આપવામાં આવ્યા છે. તેજ પ્રમાણે રાજય સરકારના કર્મચારીઓને પણ આ લાભો આપવામાં આવે તેવી માગણી કરાઇ છે.